title: Καταγραφή των περιπτώσεων γυναικών με πρόπτωση μήτρας που προσέρχονται σε ημιαστικό κέντρο υγείας
title: Record of cases of women with uterine prolapse who visit a semi-urban health center
titleType: AlternativeTitle
Creators: name: Λουκοπούλου, Αθηνά
Publisher: name: Πανεπιστήμιο Δυτικής Αττικής
Year: 2023
Subjects: Πρόπτωση Μήτρας
Αυστραλιανό Ερωτηματολόγιο Πυελικού Εδάφους (APFQ)
Σύστημα Ταξινόμησης Πρόπτωσης Πυελικών Οργάνων
Παράγοντες Κινδύνου
Επιπολασμός

description: Εισαγωγή: Η πρόπτωση μήτρας είναι ένα σημαντικό γυναικολογικό πρόβλημα, ιδιαίτερα μεταξύ των ενηλίκων και των ηλικιωμένων γυναικών. Υπάρχουν περιορισμένες πληροφορίες όσον αφορά την συχνότητα εμφάνισής της, στο γενικό πληθυσμό, παρόλο που επηρεάζει σημαντικά την ποιότητα ζωής τους. Σκοπός: Σκοπός αυτής της μελέτης ήταν η αναγνώριση, η καταγραφή της συχνότητας εμφάνισης και η ταξινόμηση του βαθμού της πρόπτωσης της μήτρας, σε γυναίκες που προσέρχονται για τον καθιερωμένο γυναικολογικό τους έλεγχο στο ημιαστικού τύπου κέντρο υγείας. Γίνεται, επιπλέον, προσπάθεια για διερεύνηση και καταγραφή των συμπτωμάτων της πρόπτωσης πυελικών οργάνων. Μεθοδολογία: Στο γυναικολογικό ιατρείο του κέντρου υγείας Αταλάντης πραγματοποιήθηκε μία ποσοτική μελέτη από τον Ιανουάριο του 2020 μέχρι τον Οκτώβριο του 2022. Οι γυναίκες που προσήλθαν για τον καθιερωμένο γυναικολογικό τους έλεγχο, εξετάστηκαν για πρόπτωση μήτρας και ταξινομήθηκε ο βαθμός πρόπτωσής τους με βάση το σύστημα ταξινόμησης ICS POP-Q. Στη συνέχεια, μέσω ερωτηματολογίου, συλλέχθηκαν κοινωνικοδημογραφικά, μαιευτικά, γυναικολογικά και ιατρικά δεδομένα, ενώ συλλογή δεδομένων σχετικά με ακράτεια ούρων και κοπράνων και πρόπτωση μήτρας έγινε μέσω της ελληνικής έκδοσης του ερωτηματολογίου APFQ για το πυελικό έδαφος. Τα δεδομένα εισήχθησαν σε στατιστικό πρόγραμμα και η επεξεργασία τους έγινε με το στατιστικό πακέτο SPSS v23. Αποτελέσματα: Από τις 134 γυναίκες που εξετάστηκαν, ηλικίας από 21 έως 82 ετών, οι 21 (ποσοστό 15,7%) εμφάνισαν πρόπτωση μήτρας κάποιου βαθμού έναντι 113 (ποσοστό 84,3%) που δεν παρουσίασαν. Ο μέσος όρος ηλικίας των γυναικών που εμφάνισαν κάποιου βαθμού πρόπτωση μήτρας είναι τα 55 έτη. Το 61,9% αυτών ήταν άνω των 50 ετών, ενώ το 38,9% ήταν κάτω των 50 ετών. Από τις γυναίκες που ανιχνεύθηκαν με πρόπτωση μήτρας οι 14 (ποσοστό 10,4%) είχαν πρόπτωση σταδίου Ι, οι 3 (ποσοστό 2,2%) είχαν πρόπτωση σταδίου ΙΙ και 4 (ποσοστό 3%) είχαν πρόπτωση σταδίου ΙΙΙ. Καμία γυναίκα δεν βρέθηκε με πρόπτωση μήτρας σταδίου ΙV. Το κυριότερο σύμπτωμα, το οποίο παρουσίασε μέτρια έως σχεδόν ισχυρή συσχέτιση, είναι το αίσθημα διόγκωσης ή τμήματος που προεξέχει ή που προβάλει από τον κόλπο (Spearman rho, r=0,486). Οι παράγοντες που συσχετίστηκαν είναι η ηλικία, το είδος τοκετού, ο αριθμός των τοκετών και η διάρκεια της εμμηνόπαυσης. Ειδικά για τον αριθμό των τοκετών, κάθε επιπλέον τοκετός, μετά τον πρώτο τοκετό, αυξάνει τη πιθανότητα εμφάνισης πρόπτωσης μήτρας κατά 125% περίπου. Συμπεράσματα: Η πρόπτωση μήτρας είναι μια παθολογική κατάσταση που εμφανίστηκε σε αρκετές γυναίκες, κατά τη κλινική γυναικολογική τους εξέταση, στο ημιαστικό κέντρο υγείας. Ωστόσο, οι περισσότερες γυναίκες δεν παρουσίασαν σοβαρά συμπτώματα, γιατί η πρόπτωση παραμένει ασυμπτωματική μέχρι τα τελευταία στάδιά της. Δεδομένης της γήρανσης του πληθυσμού και αύξησης της νοσηρότητας δημιουργείται η ανάγκη ελέγχου ρουτίνας για την πρόπτωση πυελικών οργάνων, ώστε να καταστεί δυνατή η πρώιμη αναγνώριση, η πρόληψη και η διαχείρισή τους.